OpenLLM-France/wikimedia huggingface dataset:
# Bacardí eraikina

Bacardí eraikina Habanako Habana Zaharrean dagoen eraikin enblematikoa da. Art Déco estilokoa, 1930ean bukatu zen, une hartan hiriko egitura garaiena izanik.

## Historia

Bacardí ron-konpainiak, Facundo Bacardí Massó kataluniarrak sortutakoa, eraikin honen zuzendaritza hiru arkitektoei eman zien: Rafael Fernández Ruenes, Esteban Rodríguez Castell eta José Menéndez. Lana, bost urte ondoren, 1930ean bukatu zuten. Dorrea Las Murallas izeneko antzinako Habanako auzoan eraiki zen; hantxe konpainiaren bulego nagusiak zeuden. Behin eraikita, Bacardík solairu batzuk hartu zituen eta gainontzekoak konpainia desberdinei alokatu zien. Egoera hori Kubako Iraultzarekin aldatu zen. Gobernu berriak kanpoko konpainiak nazionalizatu zituen eta guztiek Kuba utzi zuten; Bacardí enpresak konkretuki Miamira joan zen, 1963an. Hortik aurrera dorrea bulego-eraikina bezala gelditu zen. 1990. hamarkadan Habana Zaharra berreskuratzeko proiektu ugari jarri zen martxan, tartean dorre honen berreskuratzea. Proiektua Oficina del Historiador de la Ciudad edo Hiriaren Historialariaren Bulegoaren lana izan zen eta gaur egun bertan daude haien bulegoak jatetxe eta erakusketa areto batekin. Goiko partetik hiriaren ikuspegi ederra dago.

## Egitura

Eraikuntza altzairuzko eta hormigoizkoa da. Fatxadak, bestetik granito naturalez, terrakotaz eta adreilu prentsatuez egina dago. Egiturak erdiko gorputz eskalonatua erakusten du. Goian, eraikinaren puntan, brontzezko konpainiaren anagrama den saguzarra dago. Saguzarra beirazko poliedro baten gainean dago eta gauean barrutik argitzen da.
Eraikinaren barrualdea oso aberatsa da, batez ere marmolei, urrezko kapitelei eta, orokorrean, ikusten diren arte-lan guztiei esker. Barruko espazioek handitasuna transmititzen dute, bereziki beheko solairuetan eta sarreran. Orokorrean, barruko elementuak oso ondo gorde dira.

## Erreferentziak

* 1 2 https://web.archive.org/web/20150425025851/http://viajerosblog.com/edificio-bacardi-muestra-art-deco-en-la-habana.html
* ↑ https://web.archive.org/web/20160823114423/http://www.lahabana.com/guide/edificio-bacardi/

## Kanpo estekak

* (Gaztelaniaz):Informazio turistikoa.
* (Gaztelaniaz):Dokumental laburra Youtuben.
* Datuak: Q4838596
* Multimedia: Bacardi Building (Havana) / Q4838596
# Bacavés

Bacavés Balear Uharteetako, Kataluniako, Valentziako, Andorrako Printzerriko eta Aragoiko Koroa zaharreko beste lurralde batzuetako (hala nola Aragoiko ekialdeko zerrenda, Alguer sardiniar hiria edo Ekialdeko Pirinioetako frantses departamendua) autonomia-erkidegoek partekatutako hizkuntza-sistema edo, zehazkiago, katalana aipatzeko formula sinkretikoa edo konposatua da.
Izendapen hori aipatutako lehen hiru lurraldeetako izenen hasierako letretatik abiatuta eratzen da, hizkuntza-sistema beraren barruan hizkuntza-modalitate desberdinak jasoko dituen izen komuna definitzeko, tokiko sentikortasunak eragin ditzaketen erreferentzia geografikorik gabe.

## Jatorria

Kontzeptua Nicolau-Primitiu Gómez i Serrano historialariak sortu zuen. Lehen aldiz 1925ean erabili zuen. 1935etik aurrera bere testu pertsonaletan asko erabili zuen baina 1957 arte ez zuen liburu batean argitaratu. Sorkuntzarako hiru dialekto nagusien lehenengo letrak hartu zituen: "balear, català i valencià". Ez zuen ideia garatuko 1962ra arte, Herrialde Katalanen eta Komunitate Katalanaren izenaren inguruko eztabaidak gerraosteko valentzianismoaren munduan lehertu arte. 1950eko eta 1960ko hamarkadetan, terminoa klandestinitateko kultur munduko hainbat euskarritan agertuko zen arrakastarik izan gabe.

## Beste formulak

Sortu izan dira ere beste terminiak errealitate bera adierazteko: balcavarés, cavabán edo katalan-valentziar-balear, guztiak sentsibilitate politiko desberdinen arazoak sahiesteko. Ez dute arrakastarik izan ez herri mailan ezta ere hizkuntzalarien mailan.
1978an Cavava edo Katalan-Valentzia-Balear hizkuntzaren Manifestua argitaratu zen non terminoaren aldaera berri bat defendatzen zen, cavabà edo cavabànic, katalanaren, valentziaren eta baleararen lehen letretatik eta silabetatik, hiztun kopuruaren arabera ordenatutako hitza.

## Erreferentziak

* ↑ https://elpais.com/diario/2004/07/02/cvalenciana/1088795903_850215.html
* ↑ https://ca.wikisource.org/wiki/Dictamen_de_l'Acadèmia_Valenciana_de_la_Llengua_sobre_els_principis_i_criteris_per_a_la_defensa_de_la_denominació_i_l’entitat_del_valencià
* ↑ Vicente Gascón Pelegrí. Prohombres valencianos en los últimos cien años, 1878-1978. Valentzia. Caixa d'Estalvis de València, 1978. ISBN 84-500-2630-X
* ↑ https://mirador.webcindario.com/cavaba.html

## Ikus, gainera

* Katalan Herriak

## Kanpo estekak

* Datuak: Q5717147
# Bacchiglione

Bacchiglione Italiako ipar-ekialdeko ibaia da. Pasubio mendian, Alpeetan, du iturburua, eta hegoaldeko norabidea hartu, Venetotik igaro eta Adriatikoan itsasoratzen da, Veneziako golkoan hain zuzen ere.
XIX. mendean ubide bat eraiki zuten Bacchiglione eta Adigeren artean.

## Erreferentziak

* ↑ Baynes, Thomas Spencer, ed. (1878). Bacchiglione. in: Encyclopædia Britannica. II (9. argitaraldia) New York: Charles Scribner's Sons, 194 or..

## Kanpo estekak

* Datuak: Q1242186
* Multimedia: Bacchiglione / Q1242186
# Bacardí

Bacardí 1862an Facundo Bacardí kataluniarrak Kubako Santiagon sortutako edari alkoholdunen konpainia bat da. Enpresa honen nazioarteko egoitza Bermudan dago, baina Mexiko, Miami eta Puerto Ricon ere bulegoak baditu.
Kubako Iraultzaren ondoren, konpainiak Puerto Ricora eraman zituen bere operazioak. Munduko ron destilategirik handiena du Cataño Puerto Ricon, San Juandik gertu. Operazio gehienak oraindik Puerto Ricon egiten diren arren, korporazioaren bulego nagusiak (eta egoitza soziala) Bermudetan kokatzen dira. Bacardi Limited izenpean erregistratua, Mexikon ekoizpen-planta bat du.
Familia-korporazioa eta korporazio pribatua izaten jarraitzen du. 2004an 3300 milioi dolarreko irabaziak izan zituen. 1992an Martini & Rossi italiarra erosi zuen eta 2005ean "Ron Bacardí" munduko bigarren espiritutsu salduena izan zen. Ron famatuaz gain, Eristoff vodkak, Dewar's whiskya eta Bombay Sapphire ginebra markak ditu, besteak beste.

## Produktuak

* Bacardi Maestro
* Bacardi Black
* Bacardi Softdark
* Bacardi Oakdark
* Bacardi Blanco
* Bacardi Elixir
* Bacardi Solera
* Bacardi Gran Reserva
* Bacardi Breezer
* Bacardi Superior
* Bacardi Cuba Libre
* Bacardi Oro
* Bacardi 101
* Bacardi 151
* Bacardi Añejo
* Bacardi 8
* Bacardi Reserva Limitada
* Bacardi Big Apple - sagarra
* Bacardi Cóco
* Bacardi Razz - mugurdia
* Bacardi O - laranja
* Bacardi Limón
* Bacardi Grand Melon - meloia
* Bacardi Vanilla
* Bacardi Peach - mertxika
* Bacardi Mojito
* Bacardi silver
* Bacardi Dragonberry - (marrubia)
* Bacardi Oakheart - espeziak eta eztia
* Bacardi Extra Seco

## Kanpo estekak

* Webgune Ofiziala
* Datuak: Q685395
* Multimedia: Bacardi Rum / Q685395
# Baccara komandantea

Baccara komandantea Star Warseko fikziozko unibertsoko pertsonaia bat da. Film saileko III. Atalean agertzen da.
Baccara Errepublika Galaktikoko armadako 1138. komandantea zen. Gizaki honek 1,83ko altuera zuen eta bere jatorria Kaminon zuen. Zenbait alditan Ki Adi Mundiren aginduetara zerbitzatu zuen (bere ezizena jarri ziona), azken aldiz Mygeeto planetan. Han jaso zuen 66 Agindua zuzenean Palpatine Enperadoreagandik.
Zalantzarik egin gabe, Jedi jenerala hiltzea agindu zuen. Ki-Adi Mundik azkar erreakzionatu zuen zer gertatuko zen nabarituta, zenbait tiro desbideratuz, baina tiro horiek, jarraikakoak zirenez (Jedien ahulgune bakarra), azkenean Jedia hil zuten, gupida eta errukirik gabe bere klon soldadu propioen esku hil zena.
Jedi jenerala hil ondoren, Baccara komandanteak Mygeetoko guduarekin jarraitu zuen, separatistak suntsitu arte.

## Kanpo estekak

* Datuak: Q2985666
# Baccarat kantonamendua

Baccarat kantonamendua Frantziako kantonamendu bat da. Meurthe eta Mosela departamenduan dago, Ekialde Handia eskualdean. Guztira 91 udalerri ditu eta Baccarat da bere hiriburua.

## Kanpo estekak

* Datuak: Q1724343
# Baiyin barrutia

Baiyin barrutia (txinera tradizionalez: 白银区) Txinako barruti bat da, Baiyin barruan. Azken zentsuaren arabera 337.645 biztanle zituen 1349.96 azaleran banatuta.

## Kanpo estekak

* Datuak: Q804044
* Multimedia: Baiyin District / Q804044
# Baiyun Herri Berria

Baiyun Herri Berria (txinera sinplifikatuz: 白云新城), Txinako Herri Errepublikako Guangzhou hirian eraikitzen ari den finantza barrutia da. Barrutia, antzinako Baiyun aireportua zegoen tokian garatuko da.

## Guneak

Finantza barrutia sei zatitan banatuko da:
* Huangshi (黄石)
* Xiaogang (萧岗)
* Jichang (Aireportua) (机场)
* Yunshan (云山)
* Chuangyi (创意)
* Keziling (柯子岭)

## Xiaogang herrixka

Finantza barrutia eraikitzearekin batera, antzinako Xiaogang herrixka berriztu eta hamairu parke eraikiko dira Baiyun mendiaren inguruan.

## Garraiobideak

Guangzhouko metroaren 2. eta 14. lineak Baiyungo herri berriraino luzatuko dira.

## Kanpo estekak

* Datuak: Q4848773
* Multimedia: Baiyun New Town / Q4848773
# Baiyangdian lakua

Baiyangdian lakua (txineraz: 白洋淀), Txinako Herri Errepublikako Hebei probintzian dagoen lakua da, guztira 366 kilometro koadroko azalera dauka. Bertakoak "Txinako giltzurra" dela esaten dute.

## Ezaugarriak

Lakuan 50 arrain espezie desberdin, ahate, antzar eta hegazti bizi dira. Lakua eta inguruko parkean, te landare, loto-lore eta bestelako landareak hazten dira. Lakuaren inguruko herritarrak arrantzaz eta urtero lakua bisitatzen duten turistei esker bizi dira.

## Kanpo estekak

* Argazkia Panoramio.com webgunean.
* Datuak: Q2665615
* Multimedia: Baiyang Lake / Q2665615
38°51′00″N 116°00′00″E﻿ / ﻿38.850°N 116.000°E﻿ / 38.850; 116.000
# Baiyun barrutia (Guangzhou)

Baiyun barrutia (txinera sinplifikatuz: 白云区), Guangzhou osatzen duten barrutietako bat da. 2006ko erroldaren arabera, 767.688 biztanle bizi ziren 825,0 kilometro koadroko azaleran, hortaz, barrutiaren dentsitatea 930,53 biztanle/km2 da. Guangzhouko erdiguneren inguruko barrutietako bat da.

## Inguru naturala eta kokapena

Barrutiaren mugak honakoak dira: Huadu barrutia iparraldean, Luogang barrutia ekialdean, Conghua Konderria ipar-ekialdean, Tianhe eta Yuexiu barrutiak hegoaldean, eta Liwan barrutia hego-mendebaldean.

## Ikus, gainera

* Guangzhouren banaketa administratiboa

## Kanpo estekak

* (Txineraz) Baiyun barrutiko gobernuaren webgunea.
* Datuak: Q80946
* Multimedia: Baiyun District, Guangzhou / Q80946
# Baixio (Ceará)

Baixio Brasilgo udalerri bat da, Ceará estatuan kokatua. 5.704 biztanle ditu 146,433 km²ko eremuan.

## Ikus, gainera

* Ceará

## Kanpo estekak

* Datuak: Q1808481
* Multimedia: Baixio / Q1808481
# Baiyin

Baiyin (txinera sinplifikatuz: 白银; pinyineraz: Báiyín), Gansu probintzian kokatutako prefektura mailako hiria da. Guztira, 1.750.000 biztanle inguru dauzka eta 20.164 kilometro karratuko azalera.

## Banaketa administratiboa
### Barrutiak

* Baiyin Barrutia (白银)
* Pingchuan Barrutia (平川)

### Konderriak

* Huining Konderria (会宁县)
* Jingyuan Konderria (靖远县)
* Jingtai Konderria (景泰县)

## Ikus, gainera

* Gansu probintziaren banaketa administratiboa

## Kanpo estekak

* (Txineraz) Baiyingo gobernuaren webgunea.
* Datuak: Q532981
* Multimedia: Baiyin / Q532981
# Baiyoke Tower II

Baiyoke Tower II (thailandieraz: ตึกใบหยก 2), Thailandiako Bangkok hirian dagoen hotela da. Etxeorratza 1997an amaitu zutenetik Thailandiako eraikinik garaiena da.
304 metro eta 85 solairu ditu

## Erreferentziak

* ↑ (Ingelesez) CTBUHren webgunea.. (Noiz kontsultatua: 2013-05-29).

## Kanpo estekak

* Datuak: Q804055
* Multimedia: Baiyoke Tower II / Q804055
# Baixo Guandu

Baixo Guandu Brasilgo udalerri bat da, Espírito Santo estatuan kokatua. 29.081 biztanle ditu 916,931 km²ko eremuan.

## Ikus, gainera

* Espírito Santo

## Kanpo estekak

* Datuak: Q804041
* Multimedia: Baixo Guandu / Q804041
# Baiyun barrutia (Guiyang)

Baiyun barrutia (txinera sinplifikatuz: 白云区; pinyineraz: Báiyún Qū), Guiyang osatzen duten barrutietako bat da. 2005eko erroldaren arabera, 173.000 biztanle bizi ziren 270,37 kilometro koadroko azaleran.

## Ikus, gainera

* Guiyangen banaketa administratiboa

## Kanpo estekak

* (Txineraz) Baiyun barrutiko gobernuaren webgunea.
* Datuak: Q244211
* Multimedia: Baiyun District, Guiyang / Q244211
# Barbens

Barbens Kataluniako udalerria da, Pla d'Urgell eskualdean eta Lleidako probintzian kokatuta dagoena. 7,6 km²-ko azalera du eta 2009ko urtarrilaren 1eko erroldaren arabera 892 biztanle zituen.

## Demografia

Biztanleriaren bilakaera :
| 1900 | 1910 | 1920 | 1930 | 1940 | 1950 | 1960 | 1970 | 1981 | 1991 | 2001 | 2009 |
| 800 | 967 | 976 | 1.014 | 980 | 1.021 | 954 | 819 | 794 | 793 | 808 | 892 |

## Ikus, gainera

* Lleidako udalerrien zerrenda

## Kanpo estekak

* (Katalanez) Udalaren webgunea
* (Katalanez) Barbensi buruzko informazioa
* Datuak: Q604286
* Multimedia: Barbens / Q604286
# Barber konderria (Kansas)

Barber konderria (ingelesez: Barber County) Kansasko konderri bat da, Ameriketako Estatu Batuetan. Hiriburua Medicine Lodge da. 2010eko zentsuaren arabera 4.861 biztanle zituen, Barber kilometro koadroko azaleran.

## Geografia

Barber konderriak 2.942,66 kilometro koadro ditu. Horietatik 5,42 ura dira. Beste 2.937,24 lurra dira. Biztanleria dentsitatea 1,65 da.

## Demografia

2010eko zentsoan bizi ziren 4.861 pertsonetatik 4.727 txuriak edo hispanoak dira. Horietatik hispano edo latino kategorian 119 dira. 20 beltzak edo afroamerikarrak. 24 amerikar natiboak ziren eta 0 Hawaii edo Pazifikoko irletako natiboak. 20 asiarrak ziren. Bestelako arraza bat kategorian 13 biztanle daude. Bukatzeko euren burua arraza bat baino gehiagotan 57 pertsonek kokatzen zuten.

### Biztanleria piramidea
## Kanpo estekak

* Datuak: Q376113
* Multimedia: Barber County, Kansas / Q376113
# Barberino Val d'Elsa

Barberino Val d'Elsa Italiako udalerri bat da. Florentziako probintzian kokatuta dago, Toscana eskualdean. 4.359 biztanle ditu, 65,98 kilometro koadroko azaleran banatuta.

## Mugakideak

Barberino Val d'Elsak honako udalerri hauekin egiten du muga:
Castellina in Chianti Montespertoli Poggibonsi Tavarnelle Val di Pesa Certaldo San Gimignano

## Kanpo estekak

* Datuak: Q82615
* Multimedia: Barberino Val d'Elsa / Q82615
# Barberino di Mugello

Barberino di Mugello Italiako udalerri bat da. Florentziako probintzian kokatuta dago, Toscana eskualdean. 10.920 biztanle ditu, 133,29 kilometro koadroko azaleran banatuta.

## Mugakideak

Barberino di Mugellok honako udalerri hauekin egiten du muga:
Cantagallo Firenzuola San Piero a Sieve Vaiano Calenzano Castiglione dei Pepoli Scarperia Vernio Scarperia e San Piero

## Kanpo estekak

* Datuak: Q82616
* Multimedia: Barberino di Mugello / Q82616
# Barberiita

Barberiita haluro motako minerala da.

## Ezaugarriak

Barberiita haluro mineralaren formula kimikoa hau da: ${\ce {(NH4)[BF4]}}$. Sistema ortoerronbikoaren arabera sortzen ditu kristalak. Mohs eskalaren arabera duen gogortasunaren balioa 1 da.

## Erreferentziak

* 1 2 (Ingelesez) «Barberiite: Mineral information, data and localities.» www.mindat.org (Noiz kontsultatua: 12-05-2019).
# Barberini jauregia

Barberini jauregia (italieraz: Palazzo Barberini) Italiako Erroma hiriburuko Kirinal muinoan kokatua dagoen jauregi bat da, Trevi rionean. Aintzinako Artearen Galeria Nazionala dago bertan.

## Historia

1549an Sforza familiak palazetto bat eraiki zuen bertan baina 1625 urtean Alessandro Sforza kardinalak diru arazoak izan zituen eta Maffeo Barberinik (Urbano VIII.a Aita Santua) erosi zion eremua. Aurretik zegoena eraitsi eta jauregi berria altxatu zuen.
1627an Carlo Maderno arkitektuak abiatu zituen lanak eta 1629an hau hil zenean Francesco Borromini eta artean hasiberria zen Gian Lorenzo Berninik jarraitu zuten eraikuntzarekin. Bernini berak amaitu zuen jauregia 1633an. Urbano VIII hil zenean Inozentzio X.a Aita Santuak konfiskatu zuen jauregia, baina Barberini familiari itzuli zion 1653an.
Gaur egun, Corsini jauregiarekin batera, Antzinako Artearen Galeria Nazionalaren (Galleria Nazionale d'Arte Antica) museoa osatzen du.

## Erakusketako hainbat lan nabarmen

* Giovanni da Rímini, Kristoren bizitzaren istorioak, h. 1305
* Filippino Lippi, Ama Birjina haurrarekin
* Quentin Massys, Erasmo Rotterdamgoaren erretratua
* Hans Holbein Gazgea, Henrike VIII.a Ingalaterrakoaren erretratua
* Il Sodoma, Parkak
* Giovanni Antonio Bazzi (Sodoma), Emakume sabinen bahiketa
* Piero di Cosimo, Maria Magdalakoa irakurtzen
* Bernardino Butinone, Gurutziltzaketa
* Andrea Solario, Adama mandolinarekin
* Garofalo, Kristoren Igokundea
* Rafael, Fornarina
* Lorenzo Lotto, Birjina eta Haurra santuen artean
* Beccafumi, Ama Birjina haurrarekin
* Bronzino, Stefano Colonnaren erretratua
* Caravaggio, Judit Holofernesi burua mozten
* Caravaggio, Nartziso
* Orazio Borgianni, Autorretratua
* Orazio Borgianni, Familia sakratua
* Mathias Stomer, Sanson eta Dalila
* Francesco Albani, Merkurio eta Apolo
* Andrea Sacchi, Hiru Magdalenak
* Guercino, Et in Arcadia ego
* Guercino, Pinturaren eta eskulturaren alegoria
* Guercino, Kristoren zigortzea
* Guido Reni, Gazteetako autorretratua
* Guido Reni, Aita San Jose
* Guido Cagnacci, Madalena konorterik gabe
* Elisabetta Sirani (ustez), Beatrice Cenciren portreta

## Erreferentziak

* ↑ Blunt, Anthony. (1958). The Palazzo Barberini. Journal of the Warburg and Courtauld Institutes.

## Kanpo estekak

* Gallerie Nazionali Barberini Corsinsi museoaren vebgune ofiziala Ministero della Cultura.
* Datuak: Q1136614
* Multimedia: Palazzo Barberini (Rome) / Q1136614
# Attleborough

Attleborough, Ingalaterrako ekialdean dagoen udalerri bat da, Norfolk konderrian.
2011n 10.482 biztanle zituen.
* Datuak: Q1975526
* Multimedia: Attleborough, Norfolk / Q1975526
# Attogramo

Attogramo bat NUSeko masa unitatea da eta kilogramo baten zatikia da:
ag laburtzen da.
    1 ag = 10$^{-21}$ kg
    1 ag = 10$^{-18}$ gr
# Attosegundo

Attosegundo bat, segundo baten trilioi aldiz txikiagoko denbora partea da. "As" atzizkiarekin murrizten da.
1 as = 1x10$^{-18}$ segundo
Jarraian attosegunduetan neurtzen diren hainbat gertakari:
* 1 attosegundu: bi hidrogeno atomoren zabalera zeharkatzeko argiak behar duen denbora
* 12 attosegundu: 2010eko maiatzaren 12an lortu zen neurtutako denboraldirik laburrenaren errekorra.
* 24 attosegundu: denboraren unitate atomikoa
* 43 attosegundu: gizakiak sortutako laser-argi baten pultsurik laburrenak.
* 100 attosegundu: mugimendu molekularra behatu ahal izan den denbora-tarterik laburrena.
* 320 attosegundu: elektroi batek atomoz-atomo igarotzeko behar duen denbora, gutxi gorabehera.

## Ikus, gainera

* Denbora
* Segundu
* Nazioarteko Unitate Sistema

## Kanpo estekak

* Datuak: Q2483628
# Attleboro (Massachusetts)

Attleboro Massachusettseko hiria bat da. Bristol konderrian kokatua dago. 2010ean 43.593 biztanle zituen, 69,44 kilometro koadrotan banatuta.

## Ikus, gainera

* Bristol konderria

## Kanpo estekak

* Datuak: Q1775244
* Multimedia: Attleboro, Massachusetts / Q1775244
# Atto

Atto (a ikurra, minuskula) Nazioarteko Unitate Sistemaren 10$^{-18}$ faktore bat adierazten duen aurrizki bat da.
Danierazko atten, hitzetik dator, "hamazortzi" esan nahia duena.

## Kanpo estekak

* Datuak: Q110817
SI aurrizkiak :
| 10$^n$ | Aurrizkia | Sinboloa | Eskala laburra | Eskala luzea | Baliokide hamartarra |
| 10$^{24}$ | yotta | Y | Septilioi | Kuadrilioi | 1 000 000 000 000 000 000 000 000 |
| 10$^{21}$ | zetta | Z | Sextilioi | Triliar (mila trilioi) | 1 000 000 000 000 000 000 000 |
| 10$^{18}$ | exa | E | Kintilioi | Trilioi | 1 000 000 000 000 000 000 |
| 10$^{15}$ | peta | P | Kuadrilioi | Biliar (mila bilioi) | 1 000 000 000 000 000 |
| 10$^{12}$ | tera | T | Trilioi | Bilioi | 1 000 000 000 000 |
| 10$^9$ | giga | G | Bilioi | Miliar (mila milioi) | 1 000 000 000 |
| 10$^6$ | mega | M | Milioi | Milioi | 1 000 000 |
| 10$^3$ | kilo | k | Mila | Mila | 1 000 |
| 10$^2$ | hekto | h | Ehun | Ehun | 100 |
| 10$^1$ | deka | da | Hamar | Hamar | 10 |
| 10$^0$ | ezer ez | ezer ez | Bat | Bat | 1 |
| 10$^{−1}$ | dezi | d | Hamarren | Hamarren | 0,1 |
| 10$^{−2}$ | zenti | c | Ehunen | Ehunen | 0,01 |
| 10$^{−3}$ | mili | m | Milaren | Milaren | 0,001 |
| 10$^{−6}$ | mikro | µ | Milioiren | Milioiren | 0,000 001 |
| 10$^{−9}$ | nano | n | Bilioiren | Miliarren | 0,000 000 001 |
| 10$^{−12}$ | piko | p | Trilioiren | Bilioiren | 0,000 000 000 001 |
| 10$^{−15}$ | femto | f | Kadrilioiren | Biliarren | 0,000 000 000 000 001 |
| 10$^{−18}$ | atto | a | Kintilioiren | Trilioiren | 0,000 000 000 000 000 001 |
| 10$^{−21}$ | zepto | z | Sextilioiren | Triliarren | 0,000 000 000 000 000 000 001 |
| 10$^{−24}$ | jokto | y | Septilioiren | Kadrilioiren | 0,000 000 000 000 000 000 000 001 |
# Arte-kolonia

Arte-kolonia, artista-kolonia bezala ere ezaguna, bi modutara defini daiteke. Bere deskribapen liberalagoak hiri, herri eta landa eremuetako artisten kongregazio organiko bati egiten dio erreferentzia, sarritan edertasun naturala duten eremuek, beste artista edo arte eskolen aurretiko existentziak eta askotan bizi-kostu txikiagoak erakarrita. Terminoak misioak bultzatutako planifikatutako komunitate baten gonbidatu-ostalari ereduari ere egiten dio erreferentzia, artistei egonaldiak emateko prozesu formal bat kudeatzen duena. Azken kasu horretan, ohiko eginkizun bat izan daiteke artistei sortzeko denbora, espazioa eta laguntza ematea; artisten arteko komunitatea sustatzea; eta arte hezkuntza (hitzaldiak, tailerrak) publikoari eskaintzea. mende hasierako amerikar mota honetako ereduak New Hampshireko MacDowell Colony eta New Yorkeko Yaddo dira.
Mundu osoan, gaur egun, artisten koloniei eta egoitza-zentroei zerbitzatzen dieten bi erakunde nagusiak Res Artis, Amsterdamen, eta Alliance of Artists Communities, Providence-n (Rhode Island) dira. Taiwango Asia barneko sarea Asia osoan sormen-komunitateak eta trukeak sustatzeko lan egiten duen erakunde ez hain formal bat da. Kolektiboki, talde hauek munduko artista-kolonia aktibo gehienak gainbegiratzen dituzte.

## Erreferentziak

* ↑ «History | Alliance of Artists Communities» Alliance of Artists Communities May 10, 2020.

## Kanpo estekak

* Datuak: Q1558054
# Artazkotz

Artazkotz Oltza zendeako kontzejua da. 1857ko errolda arte berezko udalerria izan zuen.
2007ko urtarrilaren 1eko erroldaren arabera, herriak 28 biztanle ditu.

## Demografia eta biztanleria

Artazkozko biztanleria :
| 2000 | 2001 | 2002 | 2003 | 2004 | 2005 | 2006 | 2007 |
| 28 | 26 | 29 | 29 | 29 | 29 | 29 | 28 |

## Azpiegitura eta garraioak

La Pamplonesa autobus konpainiak Artazkotz Iruñearekin batzen du. Autobus lineak, honako ibilbidea egiten du:
* Ibero - Izkue - Lizasoain - Ororbia - Aratzuri - Orkoien eta Iruñea

## Erreferentziak

* ↑ Oltza zendea EODAn. Espainieraz Artázcoz.

## Ikus, gainera

* Iruñerria

## Kanpo estekak

* Datuak: Q12254190
* Multimedia: Artázcoz / Q12254190
# Artazul

Artazul arroila edo zintzur bat da, Nafarroa Garaian dagoena, Andimendiko mendien artean. Goitik behera, ipar-ekialderako norabidean, Goñerriko Aizpun herritik Ollarango Ultzurrun artean luzatzen da eta kanoi-jaitsierarako egokia eta ikusgarria da.
Tartean duen Artazulgo ur-jauzla jaisteko, rapelatzen esperientzia behar da; baina arroilaren beheko partea, ur-jauzi horretatik Artetako iturburura doana, Ollaran barruan, oinezko ibilialdi arina da.

## Erreferentziak

* ↑ (Gaztelaniaz) «Barranco Artazul» Barranco Artazul (Noiz kontsultatua: 2020-07-25).
* ↑ (Gaztelaniaz) «Barranco de Artazul» www.pirineosur.es (Noiz kontsultatua: 2020-07-25).
* Datuak: Q97664818